ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 895 

Ί 9 Αυγούστου 1993 



ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου του Δήμου 
Παλαιού Φαλήρου (Ν .Αττικής) επί της οδού Τερψι¬ 
χόρης 33 και καθορισμός ειδικών όρων και περιορι¬ 


σμών δόμησης αυτών. 1 

Τροποποίηση ρυμοτομικού σχεδίου Γλυκών Νερών Ατ¬ 
τικής για άρση ασυμφωνίας οδού Θεσσαλίας στο 

Ο.Τ. 30. 2 

Τροποποίηση ρυμοτομικού σχεδίου Γλυκών Νερών Ατ¬ 
τικής στα Ο.Τ. 399 - 400 περιοχή «Φούρεζι». ... 3 
Τροποποίηση ρυμοτομικού σχεδίου Ν. Ιωνίας Αττικής 

στο Ο.Τ. 316. .. .. 4 

Διόρθωση ορίων οικισμού Λουτρόπολης θερμής Ν. Λέ¬ 
σβου. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 75151/4279 (1) 

Χαρακτηρισμός ως διατηρητέου του κτιρίου που βρίσκεται 
εντός του ρυμοτομικού σχεδίου του Δήμου Παλαιού 
Φαλήρου (Ν .Αττικής) επί της οδού Τερψιχόρης 33 και 
καθορισμός ειδικών όρων και περιορισμών δόμησης 
αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικό Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων τουΝ. 1577/1985 
“ΓΟΚ” και άλλες σχετικές διατάξεις» (Α' 91). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημ. Έρ¬ 
γων Χρήστο Κατσιγιάννη και Γεώργιο Βουλγαράκη» {Β' 
744). 

3. Την 67598/758/16.6.1992 απόφαση «Μεταβίβαση 
αρμοδιοτήτων του Υφυπουργού Περιβάλλοντος Χωροτα¬ 


ξίας και Δημοσίων Έργων στον Γενικό Γραμματέα στους 
Γενικούς Διευθυντές και στους Προϊσταμένους Διευθύν¬ 
σεων και Τμημάτων του Υπουργείου Περιβάλλοντος Χω¬ 
ροταξίας και Δημοσίων Έργων» (Β' 435). 

4. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον ΥΠουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

5. Την από 22.1.1993 αίτηση του φερομένου ως ιδιο¬ 
κτήτη Σπυρίδωνα Διαβάτη. 

6. Την από 18.3.1993 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

7. Την από 6.4.1993 σύμφωνη γνώμη του φερόμενου 
ως ιδιοκτήτη Σπυρίδωνα Διαβάτη. 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του Δήμου Π. Φαλή¬ 
ρου (Ν. Αττικής) και επί της οδού Τερψιχόρης 33 φερό- 
μενο ως ιδιοκτησία του Σπυρίδωνα Διαβάτη, όπως αυτό 
φαίνεται σημειωμένο με μαύρη διαγράμμιση στο σχετικό 
πρωτότυπο διάγραμμα σε κλίμακα 1:1.000 που θεωρή¬ 
θηκε από τον Προϊστάμενο της Διεύθυνσης Τοπογραφι- 
κών Εφαρμογών με την 75151/1993 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Ως διατηρητέο καθορίζεται το αρχικό κτίριο: 

Μεταγενέστερες προσθήκες που αλλοιώνουν το αρχικό 

κτίριο αφαιρούνται μετά από έγκριση της Επιτροπής Πο- 
λεοδομικού και Αρχιτεκτονικού Ελέγχου (Ε.Π.Α.Ε.). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και μορφολογικών στοιχείων του. 

Απαγορεύεται η αλλοίωση ή καταστροφή του επί της 
ρυμοτομικής γραμμής μανδρότοιχου, των κιγκλιδωμάτων 
και της αυλόπορτας. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατιστική ενίσχυση και η εσωτερική διαρ¬ 
ρύθμιση του κτιρίου που χαρακτηρίζεται ως διατηρητέο 

εφόσον δεν αλλοιώνεται ο γενικός αρχιτεκτονικός χαρα¬ 
κτήρας του κτιρίου και δεν θίγονται τα διατηρητέα στοι¬ 
χεία του. 

5. Αίτηση για προσθήκη στο διατηρητέο κτίριο αποστέλ- 
λεται από την Πολεοδομική Υπηρεσία στην αρμόδια Υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων με γνώμη της Επιτροπής Πολεοδομικού 
και Αρχιτεκτονικού Ελέγχου (Ε.Π.Α.Ε.) για ειδική ρύθμιση 
σύμφωνα με τις διατάξεις της παρ. 2 του άρθρου 4 του Ν. 
1577/1985 «Περί ΓΟΚ» (210 Α’) εφόσον δεν παραβλέπε- 
ται το διατηρητέο κτίριο. 

6. Απαγορεύεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. 


Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τη χρήση των 
χώρων του κτιρίου. 

7. Για οποιάδήποτε επέμβαση στο εξωτερικό του διατη¬ 
ρητέου κτιρίου καθώς και για την τοποθέτηση επιγραφών, 
απαιτείται η έγκριση της Επιτροπής Πολεοδομικού και Αρ¬ 
χιτεκτονικού Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 23 Ιουνίου 1993 

Με εντολή Υφυπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 

Αριθ. 17933/535/93 (2) 

Τροποποίηση ρυμοτομικού σχεδίου Γλυκών Νερών Αττι¬ 
κής για άρση ασυμφωνίας οδού Θεσσαλίας στο Ο.Τ. 
30. 

Ο ΝΟΜΑΡΧΗΣ ΑΝΑΤΟΛ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του Π.Δ. 83 «περί εγκρίσεως τροπο¬ 
ποιήσεων σχεδίων πόλεων». 

5. Την υπ’ αριθ. 183/91 και 56/92 αποφάσεις του Κ.Σ. 
Γλυκών Νερών. 

6. Το πρακτικό της 1.7.93 (συνεδρία 23, πράξη 21). 


7. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/92 (ΦΕΚ 54Α) 
και το γεγονός ότι από τις διατάξεις αυτής της Απόφασης 
δεν προκαλείται δαπάνη εις βάρος του κρατικού προϋπο¬ 
λογισμού. 

8. Την υπ’ αριθ. 1747/5.7.93 βεβαίωση της κοινότητας 
Γλυκών Νερών ότι δεν επιβαρύνεται ο Κοινοτικός προϋπο¬ 
λογισμός, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Γλυκών Νερών για την άρση ασυμφωνίας οδού Θεσσαλίας 
στο Ο.Τ. 30 όπως φαίνεται στο συνημμένο τοπογραφικό 
διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγιά Παρασκευή, 9 Ιουλίου 1993 

Ο Νομάρχης 
Ε. ΧΑΡΑΛΑΜΠΙΔΗΣ 

Αριθ. 14616/513/93 (3) 

Τροποποίηση ρυμοτομικού σχεδίου Γλυκών Νερών Αττι¬ 
κής στα Ο.Τ. 399 - 400 περιοχή «Φούρεζι». 

Ο ΝΟΜΑΡΧΗΣ ΑΝΑΤΟΛ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του Π.Δ. 183 «περί εγκρίσεως τροπο¬ 
ποιήσεων σχεδίων πόλεων». 

5. Την απόφαση αρ. 51/92 του Κοιν. Συμβουλίου. 

6. Το πρακτικό 22 της συνεδρίας 22 του ΣΧΟΠ της 
24.6.93. 


7. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/92 (ΦΕΚ 54Α) 
και το γεγονός ότι από τις διατάξεις αυτής της Απόφασης 
δεν προκαλείται δαπάνη εις βάρος του κρατικού προϋπο¬ 
λογισμού. 

8. Την αριθ. πρωτ. 1691/93 βεβαίωση της κοινότητας 
Γλυκών Νερών ότι η εν λόγω τροποποίηση δεν επιβαρύνει 
τον κοινοτικό προϋπολογισμό, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Γλυκών Νερών περιοχή «Φούρεζι» στα Ο.Τ. 399 - 400 με 
την μετατόπιση των Ο.Γ. και Ρ.Γ. όπως απεικονίζεται στο 
συνημμένο τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγιά Παρασκευή, 2 Ιουλίου 1993 

Ο Νομάρχης 
Ε. ΧΑΡΑΛΑΜΠΙΔΗΣ 


ΕΑΛΗΜΙΚΚ ΔΗΗΟΚ ρ Α^>λ 

ΝΟΗΑΡκιΑ. Α. - 

Δ. / Μίμ ΠΟΛΕΟΑΟΗ'^^ 
ΤΜΗΜΑ . ΤΡΟΠΟΠΟΙΗ1Ε2Μ 

Αριθ. 534/16/93 (4) 

Τροποποίηση ρυμοτομικού σχεδίου Ν. Ιωνίας Αττικής στο 
Ο.Τ. 316. 

Ο ΝΟΜΑΡΧΗΣ ΑΝΑΤΟΛ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του Π.Δ. 183 (ΦΕΚ 70Α/86 ) «περί 
εγκρίσεως τροποποιήσεων σχεδίων πόλεων». 

5. Τις αποφάσεις αριθ. 241/92 και 383/92 του Δημ. 
Συμβουλίου. 


6. Το πρακτικό 39 της συνεδρίας 16 του ΣΧΟΠ της 
13.5.93. 

7. Την αριθ. πρωτ. 4406/93 βεβαίωση του Δήμου Ν. Ιω¬ 
νίας ότι με την εν λόγω τροποποίηση δεν επιβαρύνεται ο 
Δημ. προϋπολογισμός. 

8. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081 /92 (ΦΕΚ 54Α) 
και το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Δημοτικού προϋ¬ 
πολογισμού, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Ν. Ιωνίας στο Ο.Τ. 316 με την κατάργηση της πρασιάς επί 
της οδού Σαφραμπόλεως όπως απεικονίζεται στο συνημ¬ 
μένο τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγιό Παρασκευή, 9 Ιουλίου 1993 

Ο Νομάρχης 
Ε. ΧΑΡΑΛΑΜΠΙΔΗΣ 


ΕΛΛΗΝΙΚΗ. ΔΗΜΟΚΡΑΤΙΑ 
ΝΟΜΑΡΧΓΑ Α· ΑΤΤΙΚΗΣ 

Αριθ. 2463/93 (5) 

Διόρθωση ορίων οικισμού Λουτρόπολης θερμής Ν. Λέ¬ 
σβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1) Τις διατάξεις του Π.Δ. 24 - 4/3.5.85 ΦΕΚ Δ' «Τρόπος 
καθορισμού των ορίων των οικισμών της χώρας μέχρι 
2.000 κατοίκων κ.λ.π.» όπως τροποποιήθηκε και ισχύει 
σήμερα. 

2) Την υπ’ αριθ. Π 7763/86 Απόφ. Νομάρχου Λέσβου 
ΦΕΚ 1274/Δ/31.12.86 με την οποία καθορίστηκαν τα 
όρια του οικισμού Λουτροπόλεως θερμής. 

3) Την υπ’ αριθ. 21/93 Απόφαση του Δημοτικού Συμβ/ 
λίου Λουτρόπολης θερμής (167/1.4.93 έγγραφό της). 

4) Την 220/14.6.93 θετική γνωμοδότηση του ΣΧΟΠ του 
Ν. Λέσβου, αποφασίζουμε: 

Διορθώνουμε το όριο του οικισμού Λουτρόπολης θερ¬ 
μής που είχε καθορισθεί με την Π 7763/86 Απόφαση Νο¬ 
μάρχη Λέσβου (ΦΕΚ 1274/Δ/86) σε δύο σημεία του οικι¬ 
σμού ήτοι: 

Α) Στο Νοτιοδυτικό Τμήμα του Οικισμού και συγκεκρι¬ 
μένα αντί της γραμμής 3-4-5 τίθεται ως όριο του οικισμού 
η γραμμή 3 -4 - 5' όπου 3' η πραγματική θέση του ναΐ¬ 
σκου Αγ. Αθανάσιος 4’ συμβολή δημοτικών δρόμων 5' ως 
έχει (συμβολή δημοτικών δρόμων). 

Β) Στο Βορειοανατολικό τμήμα, αντί της γραμμής 7 - 8 - 


9-10 τίθεται ως όριο η γραμμή 7 - 8' - 9' -10' όπου, 7 ως 
έχει, 8' συμβολή δρόμων στη θέση Αγ. Δημήτριος,, 9' συμ¬ 
βολή επαρχιακού δρόμου προς Πηγή με Δημοτικό Δρόμο 
προς Αγ. Ραφαήλ στη θέση Αγ. Μαρίνα. 

(8' - 9') επί της οδού Αγ. Ραφαήλ), 10 ως έχει. 

Η ανωτέρω διόρθωση έγινε επειδή κατά τον αρχικό κα¬ 
θορισμό των ορίων δεν περιγράφτηκαν σωστά τα όρια του 
οικισμού στην συγκεκριμένη θέση και δεν ελήφθη υπόψη 
η πραγματική κατάσταση στην περιοχή και στις δύο θέσεις 
σε συνδυασμό και με τις διατάξεις του άρθ. 4 παρ. Β εδά¬ 
φιο 6 του Π.Δ. 24.4/3.5.85 ΦΕΚ 181 Δ όπως τούτο τρο¬ 
ποποιήθηκε και συμπληρώθηκε με τα Π.Δ. 14/23.2.87 
ΦΕΚ 133 Δ και Δ και 25-4/16.5.89 ΦΕΚ 293 Δ. 

Ακόμα ορίζεται ότι στα οικόπεδα που έχουν πρόσωπο 
επί της οδού προς Αγ. Ραφαήλ επιβάλλεται πρασιά πλά¬ 
τους 6 μέτρα τουλάχιστον. 

Κατά τα λοιπά ισχύει η προηγούμενη Π 7763/86 από¬ 
φαση Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού, ούτε και 
του Δήμου Λουτρόπολης θερμής. Η ανωτέρω απόφαση να 
δημοσιευθεί στην Εφημερίδα της Κυβερνήσεως. 

Μυτιλήνη, 21 Ιουνίου 1993 

Ο Νομάρχης 
Γ. ΝΕΓΡΗΣ 

